Diari Oficial de la Generalitat Valenciana


Sumari del DOGV 367, del 23-04-1986 (1986/806070)

ORDRE de 10 de març de 1986, de la Conselleria d'Economia i Hisenda, per la qual s'acorda l'adquisició per la Generalitat Valenciana d'un local situat a Alacant Avda. Oscar Espla, núm. 12, amb la finalitat de construir-hi un Centre d'Estimulació Precoç.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   367

Data del DOGV
:   23-04-1986

Secció del DOGV
:   ALTRES DISPOSICIONS

Número del document
:   1986/806070


Data del document
:   10-03-1986

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 10 de març de 1986, de la Conselleria d'Economia i Hisenda, per la qual s'acorda l'adquisició per la Generalitat Valenciana d'un local situat a Alacant, Av. Òscar Esplà, núm. 12, destinat a la creación d'un Centre d'Estimulació Precoç.  
La Direcció General de Serveis Socials, que depén de la Conselleria de Treball i Seguretat Social, té establert dins de les prioritats de creació de serveis dedicats a disminuïts psíquics, un centre d'estimulació precoç, per tal de donar un tractament adequat a disminuïts psíquics, en funció del seu trastorn, des de l'edat més primerenca possible, cosa que possibilita moltíssim la seua integració. Els locals per a instal·lar-hi un centre dedicat al tractament esmentat, en règim ambulatori, han de reunir característiques especials que permeten adaptar-lo per distribuir-lo en diverses sales de logopèdia, psicomotricitat, etc., despatxos d'atenció individualitzada i administratiu, així com comuns i banys assistits. Pel que fa a la seua situació, ha de ser en un lloc cèntric de la ciutat, proper d'un centre mèdic important i preferiblement en planta baixa i, sempre, lliure de barreres arquitectòniques.   
Totes aquestes peculiaritats les té el local situat a Alacant, Avda. Oscar Esplà, núm. 12, cosa que en fa aconsellable i indispensable la compra. Per tot això, segons que disposa l'article 9.1 del Decret 46/1983 de 18 d'abril, pel qual s'aproven les normes provisionals per a l'administració, defensa i conservació del Patrimoni de la Generalitat Valenciana, en relació amb els articles 55 de la Llei del Patrimoni de l'Estat i 106 del seu Reglament, amb la prèvia valoració tècnica oportuna i informe del Servei del Patrimoni i de la Intervenció General.   
ORDENE:   
Article 1r  
Hom acorda l'adquisició mitjançant contractació directa a títol onerós i per raó de compra- venda, de l'immoble següent:   
- Local diàfan, instal·lat en l'entreplanta de l'edifici situat en l'Avinguda Oscar Esplà, núm. 12 de la ciutat d'Alacant, amb una superfície medida segons documentació gràfica de 178 m2 útils. Els límits del local a adquirir són: costat major inferior segons es mira el plànol (entrant-hi a l'edifici), que recau a façana del pati interior; costat menor dret, tanca de fusteria; limita amb zona comuna dels locals i pels quals s'hi accedeix, costat menor esquerra, tanca de fàbrica de rajola constitutiva de la mitjania amb l'edifici confrontant; costat major superior, en part dreta, amb tanca de fusteria, limita amb zona comuna dels locals i pels quals s'hi accedeix, i en part esquerra, amb tanca de fàbrica de rajola que limita amb la resta del local del qual se separa.   
El local és propietat de la Caixa d'Estalvis Provincial d'Alacant. Part que es separa per inscriure-la com a finca independent de la que figura inscrita en el Registre de la Propietat d'Alacant número dos, llibre 419, foli 106, finca 30.914, inscripció la.   
Article 2n  
Aquest local està lliure de càrregues i gravàmens.   
La compra que necessàriament es formalitzarà en escriptura pública es realitzarà per un preu de set milions sis-centes mil pessetes (7.600.000 pts.).   
Les despeses i imposts que es deriven de l'esmentada compra, seran abonats per les parts, segons Llei.   
Article 3r  
El Servei de Patrimoni de la Conselleria d'Economia i Hisenda realitzarà els tràmits necessaris per donar efectivitat al que disposa aquesta Ordre.   
València, 10 de març de 1986.   
El Conseller d'Economia i Hisenda  
ANTONI BIRLANGA I CASANOVA